ગાંધીનગરમાં સવારથી જ ભારત બંધને લઈને દલિતો રોડ પર ઉતરી આવ્યા હતા. પથિકાશ્રમ સર્કલે દેખાવો કરી, સુત્રોચ્ચારો દ્વારા ઉગ્ર વિરોધ નોધાવ્યો હતો અને રસ્તા ઉપર સુઈ જઈને ટ્રાફિક જામ કર્યો હતો. સવારે ૯.૦૦ થી લઈને બપોરે મોડે સુધી ટ્રાફિક જામના દ્રશ્યો સર્જાયા હતા જેથી લોકોને પારાવાર હાલાકીનો સામનો કરવો પડયો હતો. પોલીસ મોટી સંખ્યામાં હાજર હોવા છતાં ચકકાજામ અને ટ્રાફિક જામના દ્રશ્યો સર્જાતા નાગરિકોને મુશ્કેલીનો સામનો કરવો પડયો હતો.